tl en en es ga ga ga ga en en en en en en en en en en en en en en en pt en en en en en en en en en sw es fr ga en fi ga sv sw ca la ga ga ga en ga ga ga ga ga en ga ga ca ga ga ga ga es ga fr ga ga ga ga hu ga ga ga en es ga ga ga nl ga ga ga ga ga ga ga ga ga ga ga ga ga ga ga es es pl ga ga ga ga ga ca ga en ga ga ga eo cs ga ga hbs_lat ga ga ga ga de fr ga ga ga ga ga ga ga fi ga ga pl id ga ga ga ga ga ga ga ga ga ga ga es ga ga ga ga gd gd ga ga ga ga ga ga ga ga ga la ga ga ga ga ga ga ga en tl en es tl ga ga ga fi ga ga ga ga gd ga hu ga ga ga ga hu ga ga ga ga ga ga ga ga ga ga gd ga ga ga gd ga ga ga ga ga ga ga ga ga ga ga ga ga ga en en en en ca ga en en en ca en en en en en ca en de pt rm tl ga pt ga new la ga de fr nl es zh br fr fr ga ga ga es es en tr ga ca ga ga ga ga ga ga ga es ga ga ga ga ga de ceb ceb ga fr es fr es oc br oc fr ga ga ca ga ga ga ga ga ga en de hbs_lat hbs_lat ga fr en fr es fr fr ga ga ca ga ga ga ga ga ga ga ga de en ga ga ga ga ga ga ga ga ga ga ga ga ga ga ga ga ga yo yo kw kw lez ga tl ga ga ga vep ga en ga ga ga ca ga ga ca en es ga ga ga ga
EUROPA - Parlaimint na hEorpa | an tAontas Eorpach
Ag obair don AE agus leis
Institiúidí an AE - Conarthaí poiblí
Oideachas, oiliúint agus an óige
Cabhair Dhaonnúil & Cosaint Shibhialta
An comhrac i gcoinne na calaoise
Gníomhú ar son na haeráide
Ceartas agus cearta na saoránach
Na réigiúin agus forbairt áitiúil
An geilleagar digiteach agus an tsochaí
An tslí a ndéantar cinntí san Aontas
Rialacháin, Treoracha agus ionstraimí eile
Bí gafa le beartais Eorpacha a dhéanamh
An saol agus gnó san AE
Cúrsaí saoil, oibre agus taistil san Aontas Eorpach
Oideachas agus an óige
Teaghlach – dlíthe i dtíortha eile AE
I mbun gnó san AE
Cáin bhreisluacha agus Custaim
Earcaíocht agus leas foirne
Soláthar poiblí AE – rialacha agus treoirlínte
Ceist agat faoin Aontas Eorpach?
Pointí teagmhála i do thír féin
Institiúidí, comhlachtaí & gníomhaireachtaí – sonraí teagmhála & maidir le cuairteanna
Institiúidí, comhlachtaí agus gníomhaireachtaí
Ionadaíochtaí san Aontas Eorpach
An AE sa domhan
Oifigí faisnéise Pharlaimint na hEorpa
Líonraí sóisialta agus an tAontas Eorpach
Aiseolas ar an suíomh gréasáin seo
Déan teagmháil le foireann an tsuímh gréasáin
Doiciméid, tuarascálacha agus sonraí
Tuarascálacha, staidéir agus leabhráin
EU LoginCreate an EU Login account
Ról: Comhlacht AE a thoghtar go díreach, a bhfuil cúraimí reachtacha, maoirseachta, agus buiséadacha aige
Comhaltaí: 751 Fheisire (Comhaltaí Pharlaimint na hEorpa)
Bliain a bhunaithe: 1952 mar Comhthionól an Chomhphobail Eorpaigh do Ghual agus Cruach, 1962 mar Pharlaimint na hEorpa, an chéad toghchán díreach i 1979
Suíomh: Strasbourg (an Fhrainc), an Bhruiséil (an Bheilg), Lucsamburg
Suíomh gréasáin: Parlaimint na hEorpa
Is í Parlaimint na hEorpa comhlacht reachtóireachta an Aontais Eorpaigh. Is iad saoránaigh an Aontais a chaitheann vóta chun í a thoghadh gach 5 bliana. Tharla an toghchán deiridh i mBealtaine 2014.
Cad a dhéanann an Pharlaimint?
Tá 3 phríomhról ag an bParlaimint:
Dlíthe AE a rith, in éineacht le Comhairle an Aontais Eorpaigh, bunaithe ar thograí ón gCoimisiún Eorpach
Cinneadh a dhéanamh faoi chomhaontuithe idirnáisiúnta
Cinneadh a dhéanamh faoi mhéaduithe
Athbhreithniú a dhéanamh ar chlár oibre an Choimisiúin agus a iarraidh air reachtaíocht a mholadh
Grinnscrúdú daonlathach a dhéanamh ar institiúidí uile an Aontais Eorpaigh
Uachtarán an Choimisiúin a thoghadh agus an Coimisiún mar chomhlacht a fhormheas. Féadfaidh sí tairiscint cháinte a dhéanamh, a chuirfeadh iallach ar an gCoimisiún éirí as.
Urscaoileadh a dheonadh, is é sin an chaoi inar caitheadh buiséid an Aontais a fhormheas
Achainí saoránach a scrúdú agus fiosrúcháin a bhunú
Beartas airgeadaíochta a phlé leis an mBanc Ceannais Eorpach
An Coimisiún agus an Chomhairle a cheistiú
Breathnóireacht a dhéanamh ar thoghcháin
Buiséad an Aontais a bhunú, in éineacht leis an gComhairle
Buiséad fadtéarmach an Aontais, ar a dtugtar an "Creat Airgeadais Ilbhliantúil" a fhormheas
An Pharlaimint: guth shaoránaigh an AE
Déanann feisirí Eorpacha ionadaíocht ar leasanna an leathbhilliúin saoránach a chónaíonn san Aontas Eorpach. Ach cén sórt oibre a dhéanann siad agus conas go díreach a fheidhmíonn an Pharlaimint?
Buntús institiúidí an AE
Cad a bhíonn ar bun ag an bParlaimint agus cad iad na cúraimí a bhíonn ar an gCoimisiún? Cad atá i gceist leis an gComhairle Eorpach agus cad é an difear idir í agus Comhairle an Aontais Eorpaigh?
Tá an líon Feisirí in aghaidh gach tír comhréireach lena daonra tríd is tríd, ach is trí chomhréireacht chéimlaghdaitheach atá sé mar sin: ní féidir le haon tír níos lú ná 6 Fheisire ná níos mó ná 96 Fheisire a bheith aici agus ní féidir an líon iomlán beith níos mó ná 751 (750 agus an tUachtarán). Déantar Feisirí a ghrúpáil de réir cleamhnacht pholaitiúil, seachas de réir náisiúntachta.
Déanann an tUachtarán ionadaíocht thar ceann na Parlaiminte chuig institiúidí eile an Aontais Eorpaigh agus chuig an domhan mór agus is aige a bhíonn an focal deireanach faoin mbuiséad AE.
Cén chaoi a n-oibríonn an Pharlaimint?
Tá dhá phríomhchéim i gceist le hobair na Parlaiminte:
Coistí - chun reachtaíocht a ullmhú.
Tá 20 coiste agus dhá fhochoiste ag an bParlaimint, agus réimse beartais ar leith á láimhseáil ag gach ceann acu. Scrúdaíonn na coistí na tograí le haghaidh reachtaíochta, agus is féidir le Feisirí agus grúpaí polaitiúla leasuithe a chur ar aghaidh nó diúltiú do bille a mholadh. Déantar na saincheisteanna sin a chaibidliú laistigh de na grúpaí polaitiúla chomh maith.
Seisiúin iomlánacha – chun reachtaíocht a rith.
Tagann na Feisirí go léir le chéile sa seomra chun vóta deiridh a chaitheamh ar an reachtaíocht mholta agus ar na leasuithe molta. De ghnáth is i Strasbourg a thionóltar iad ar feadh ceithre lá in aghaidh na míosa, ach bíonn seisiúin bhreise sa Bhruiséil uaireanta.
Tusa agus an Pharlaimint
Má theastaíonn uait a iarraidh ar an bParlaimint gníomhú ar shaincheist ar leith, is féidir achainí a chur chuici (tríd an bpost nó ar líne).
Is féidir ábhar ar bith a thagann faoi choimirce an Aontais Eorpaigh a bheith san achainí.
Chun achainí a chur isteach, ní mór duit bheith i do shaoránach de Bhallstát AE nó bheith i do chónaí san Aontas Eorpach. Ní mór do chuideachtaí nó eagraíochtaí eile bheith bunaithe anseo.
Ar na bealaí eile chun teagmháil a dhéanamh leis an bParlaimint áirítear dul i dteagmháil le d'fheisire áitiúil nó le hOifig Eolais Pharlaimint na hEorpa i do thír féin.
Físeán: Eolas faoi na hinstitiúidí Eorpacha
Físeán: How it works: The European Parliament
Got questions about the Parliament? Ever fancied chewing over EU issues in debates? Every Member State has an Information Office ready to engage with you.
The Parliament near you
Cuairt a thabhairt ar an bParlaimint
Cumhachtaí agus nós imeachta Pharlaimint na hEorpa
Parlaimint na hEorpa (an Bhruiséil)
+32 2 284 21 11
+32 2 284 69 74
Is í Parlaimint na hEorpa croílár an daonlathais san Aontas Eorpach, ina ndéantar ionadaíocht ar 500 milliún duine. Trí chuairt a thabhairt ar an gcampas sa Bhruiséil, foghlaimeoidh tú faoin gcaoi a ndéantar gnó i bParlaimint na hEorpa agus faoin obair a dhéantar inti ar son phobal na hEorpa.
An cineál cuairte: Eagraítear an iliomad gníomhaíochtaí sa Pharlaimint, amhail cuairteanna do dhaoine aonair agus do ghrúpaí, seisiúin eolais agus cluiche rólghlactha do ghrúpaí scoile.
Tá na gníomhaíochtaí uile saor in aisce agus reáchtáiltear iad ar fad nach mór i ngach ceann de theangacha oifigiúla an Aontais.
Seo roinnt samplaí de na gníomhaíochtaí agus áiteanna le cuairt a thabhairt orthu:
Lárionad eolais agus fáilte – Stáisiún na hEorpa
Ionad cuairteoirí an Parlamentarium
Músaem Áras Stair na hEorpa (ó mhí Bealtaine 2017)
Cluiche rólghlactha na bhfeisirí Parlaiminte.
Méid an ghrúpa: Daoine aonair agus grúpaí, féach leathanaigh gréasáin na ngníomhaíochtaí
Riachtanas réamháirithinte: Is gá cuid de na gníomhaíochtaí a chur in áirithe roimh ré, tuilleadh sonraí le fáil ar leathanaigh gréasáin na ngníomhaíochtaí.
Aois íosta na gcuairteoirí: Cuirtear aois íosta i bhfeidhm ag brath ar an ngníomhaíocht, féach leathanaigh gréasáin na ngníomhaíochtaí.
Cuairt a thabhairt ar Pharlaimint na hEorpa – an Bhruiséil | Teagmháil
Parlaimint na hEorpa (Lucsamburg)
Parlaimint na hEorpa (Lucsamburg)
+ 352 4300 1
+ 352 4300 22457
Is i Lucsamburg atá an chéad Seomra Tionóil a tógadh do Pharlaimint na hEorpa. Obair riaracháin den chuid is mó a bhíonn ar siúl ar an gcampas i Lucsamburg ach is féidir cuairt a thabhairt air freisin.
An cineál cuairte: Seisiúin faisnéise ar Pharlaimint na hEorpa agus ar na hinstitiúidí Eorpacha chomh maith le cuairt ar an gcéad Seomra Tionóil. Tá na cuairteanna uile saor in aisce.
Méid an ghrúpa: Ní dhéantar freastal ach ar ghrúpaí idir 20 agus 50 duine.
Riachtanas réamháirithinte: Iarrtar ort an chuairt a chur in áirithe 8 seachtaine roimh ré ar a laghad.
Aois íosta na gcuairteoirí: 14 bliana d’aois.
Cuairt a thabhairt ar Pharlaimint na hEorpa – Lucsamburg | Teagmháil
Parlaimint na hEorpa (Strasbourg)
Parlaimint na hEorpa (Strasbourg)
1, avenue du Président Robert Schuman
+33 3 88 17 40 01
Is in Strasbourg atá suí oifigiúil Pharlaimint na hEorpa.
An cineál cuairte: reáchtáiltear seisiúin eolais agus cláir chuimsitheacha oideachais in Strasbourg. Orthu sin, tá:
cuairt ar an Seomra Tionóil do dhaoine aonair agus do ghrúpaí araon nuair atá seisiún iomlánach de chuid na Parlaiminte ar siúl.
an clár Euroscola lena dtugtar deis do dhaltaí idir 16-18 mbliana d’aois agus dá múinteoirí blaiseadh a fháil ar shaol feisire sa Pharlaimint ar feadh lae.
Méid an ghrúpa: ba cheart idir 15-50 duine a bheith sa ghrúpa (féadfar grúpaí níos mó a ghlacadh ach é a iarraidh).
Riachtanas réamháirithinte: iarrtar ort an chuairt a chur in áirithe 12 sheachtain roimh ré ar a laghad.
Aois íosta na gcuairteoirí: 14 bliana d’aois.
Cuairt a thabhairt ar Pharlaimint na hEorpa – Strasbourg | Teagmháil
Aiseolas a thabhairt nó fadhb a thuairisciú
An bhfuair tú an t-eolas a bhí uait?
Cad a bhí uait?
An bhfuil aon mholtaí agat?
Déan teagmháil leis an Aontas Eorpach
Déan teagmháil leis an Aontas Eorpach
Uimhir shaorghlao 00 800 6 7 8 9 10 11   Féach mionsonraí na seirbhíse
Seol ríomhphost ina bhfuil do cheisteanna faoin Aontas Eorpach
An tAontas Eorpach i do thír
Ionaid faisnéise áitiúla san Aontas Eorpach
Institiúidí, comhlachtaí agus gníomhaireachtaí
Déan teagmháil le foireann an tsuímh gréasáin
Cuntas sna meáin shóisialta a aimsiú
Cuntas sna meáin shóisialta a aimsiú
Institiúidí an Aontais Eorpaigh
Comhairle an Aontais Eorpaigh
Uachtaránacht Chomhairle an AE
Cúirt Bhreithiúnais an Aontais Eorpaigh
an Banc Ceannais Eorpach (BCE)
Cúirt Iniúchóirí na hEorpa
An tSeirbhís Eorpach Gníomhaíochta Seachtraí (SEGS)
Coiste Eacnamaíoch agus Sóisialta na hEorpa (CESE)
Coiste Eorpach na Réigiún (CoR)
An Banc Eorpach Infheistíochta (BEI)
An Maoirseoir Eorpach ar Chosaint Sonraí (MECS)
Nuashonrú is déanaí: 14/11/2017 | Barr an leathanaigh |